Marie Takvam

**Marie Ragnhild Takvam** (født **Skylstad**; 1926–2008) var en norsk forfatter og skuespiller. Hun utgav ti  diktsamlinger over 40 år.

## Liv og virke
### Bakgrunn
Marie Ragnhild Skylstad vokste opp som den eldste av fem søsken på familiens gård i Hjørundfjord i Ørsta. Faren var bonde Johan B. Skylstad (1883–1974) og moren var Martha Sperre (1901–83). Etter sin eksamen artium flyttet hun til Oslo. Hun studerte psykologi ved Universitetet i Oslo, uten å avlegge eksamen ettersom hun da fødte sitt første barn.

### Karriere
Da hun var 25 år gammel, debuterte hun med diktsamlingen *Dåp under sju stjerner*. I 1950 giftet hun seg, således etternavnet Takvam. 

Hennes forfatterskap omfatter en rekke diktsamlinger, to romaner, drama og en barnebok. En del av hennes dikt hadde en åpen og delvis aggressiv sosial dimensjon, noe som på hennes tid var noe uvanlig. Noe dreide seg om kvinners stilling, annet var mer storpolitisk. I *Gamle Europa* beskriver hun for eksempel den gamle og rike verdens overgrep på Afrika som en slags voldtekt. Med  anti-imperialistiske vers av denne type foregrep hun 1970-årenes politiske kamplyrikk. Hun mottok en lang rekke priser for sitt virke.

Etter at hun flyttet til Oslo for å studere ble Takvam boende i byen i mange år. I hennes omgangskrets var Aslaug Vaa, Inger Hagerup, Halldis Moren og Tarjei Vesaas. 

Takvam arbeidet også i *[[Barnetimen for de minste]]*. I 1977 spilte hun hovedrollen i filmen *Åpenbaringen*, regissert av Vibeke Løkkeberg. Hun hadde samme år også en rolle i Svend Wams *Det tause flertall*. I 2003 var hun festspilldikter ved Dei Nynorske Festspela. 

Hun ble kjent ikke bare for dine dikt, men også for sin vennlighet, og det til tider harde livet hun levde. Hun gikk gjennom en separasjon og så skilsmisse (1975) og hadde alkoholproblemer som hun fortalte åpent om til media. 

Hun er mor til tidligere politisk kommentator i NRK, Magnus Takvam som i 2022 begynte som politisk kommentator i den politiske avisen *[[Altinget]]*.

## Bibliografi
* *Dåp under sju stjerner* &ndash; dikt 1952
* *Syngjande kjelder* &ndash; dikt 1954
* *Signal* &ndash; dikt 1959
* *Marie og katten i Venezia* &ndash; barnebok 1960
* *Merke etter liv* &ndash; dikt 1962
* *Mosaikk i lys* &ndash; dikt 1965
* *Idun* &ndash; drama 1967
* *Brød og tran* &ndash; dikt 1969
* *Auger, hender* &ndash; dikt 1975
* *Dansaren* &ndash; roman 1975
* *Dikt i utval* &ndash; 1976
* *Falle og reise seg att* &ndash; dikt 1980
* *Brevet frå Alexandra* &ndash; roman 1981
* *Eg har røter i jord* &ndash; dikt i utvalg 1981
* *Aldrande drabantby* &ndash; dikt 1987
* *Rognebær* &ndash; dikt 1990
* *Dikt i samling* &ndash; 1997

## Drama
* *Fjellet* &ndash; hørespill, NRK Radioteatret 1957
* *Idun* &ndash; skuespill i tre akter 1967

## Priser
* Gyldendals legat 1965
* Sokneprest Alfred Andersson-Ryssts fond 1976
* Melsom-prisen 1981, for *Eg har røter i jord*
* Sunnmørsprisen 1981, for *Eg har røter i jord*
* Doblougprisen 1983
* Nynorsk litteraturpris 1997, for *Dikt i Samling*

## Referanser


## Eksterne lenker
* 
* Intervju med Dag og Tid etter den siste diktsamlingen
* Marie Takvam i NRK Forfatter
* Marie Takvam i Dagbladet Forfatter
* Digitaliserte bøker av Takvam hos Nasjonalbiblioteket.